জঙ্গিবাদের বিরুদ্ধে সরকারের অবস্থান বলতে গিয়ে শেখ হাসিনা বলেন, ‘মাননীয় স্পিকার, সৌদি একটা উদ্যোগ নিয়েছে। আপনারা জানেন যে জঙ্গিবাদ এবং সন্ত্রাস দূর করবার জন্য একটা ইসলামী জোট করেছে। সেই জোটে বাংলাদেশ যুক্ত হয়েছে এবং প্রায় ৪০টা দেশ এতে যুক্ত হওয়ার ফলে আজকে এই জঙ্গিবাদ, সন্ত্রাসের বিরুদ্ধে গোটা মুসলিম উম্মাহর ঐক্যবদ্ধ হওয়ার একটা সুযোগ সৃষ্টি হয়েছে। এবং সেই সুযোগে বাংলাদেশও আছে এবং এই জঙ্গিবাদ, সন্ত্রাসের বিরুদ্ধে কাজ করার জন্য, যা যা করণীয়, সেটা বাংলাদেশ করবে।’